Efnaskipta - og offituaðgerðir ( magahjáveita , magaermi , magaslanga ) , kviðsjárspeglun , gallsteinaaðgerðir , kviðslitsaðgerðir , bakflæðisaðgerðir . Aðalsteinn stundar kviðarholsskurðlækningar með áherslu á kviðsjáraðgerðir í efri hluta kviðar . Undir þá skilgreiningu falla meðal annars aðgerðir vegna gallsteina , vélindabakflæðis , kviðslita og offitu . Auk þess hefur hann áralanga reynslu af maga - og gallvegaspeglunum . Á Klíníkinni mun Aðalsteinn leggja sérstaka áherslu á meðferð sjúklinga með offituvandamál og nýta á þann hátt áralanga reynslu sína af þeim aðgerðum . Boðið er upp á nokkrar tegundir aðgerða sem koma til móts við ólíkar þarfir sjúklinga í þessum hópi . Aðalsteinn las læknisfræði við Hans-Christian-Albrechts Universität í Kiel í Þýskalandi og fékk almennt lækningaleyfi 2003 . Í sérnámi sínu í almennum skurðlækningum starfaði Aðalsteinn við Blekingesjukhuset í Svíþjóð og hlaut réttindi sem sérfræðingur í Svíþjóð árið 2007 og á Íslandi árið 2008 . Hann er einnig með sérfræðiréttindi í Noregi en þau fékk hann árið 2009 . Aðalsteinn starfaði sem sérfræðingur í almennum skurðlækningum við Blekingesjukhuset í Svíþjóð 2007 - 2015 . Árin 2011 - 2015 vann hann jafnframt í hlutastarfi við Sørlandet sykehus Arendal , Noregi . Aðalsteinn starfar nú á Landspítala Háskólasjúkrahúsi í 80% hlutfalli og á Klíníkinni Ármúla í 20% hlutfalli . Utan vinnutíma Frítíma sínum ver Aðalsteinn helst með fjölskyldu sinni . Áhugamál hans eru hefðbundin ; útivist , almenn hreyfing og heilbrigt líferni .